American Horror Story

American Horror Story ha'e peteĩ tekoha'ãngandy ta'angambyrýgui Tetã peteĩ reko Amérikagua pegua, ñoha'ãngáicha ha omopirĩva, ojapo Ryan Murphy ha Brad Falchuk. Osẽ peteĩháme upe ára 5 jasypa ary 2011-pe, ta'angambyry ñembohasaha FX-pe. Oguereko 96 ñembyatykuéra.

Ko tekoha'ãngandy ipehẽngue peteĩ omombe'u Harmon ñemoñare rembiasa, ováva táva Los Angeles-pe, kuñakarai Vivian omomembykua rei rire ha iména Benjamin omohatĩ hese rire, hóga pyahu Los Angeles távape oguereko póra, máva omano hógape opyta ipýpe ha ndaikatúi osẽ. Ipehẽngue mokõi omombe'u tarova róga Briarcliff hembiasakue, ha máva omba'apo ha oĩva ko tarova rógape. Ipehẽngue mbohapy omombe'u kuña paje reko hembiasakue táva New Orleans-pe, Tetã peteĩ reko Amérikaguape. Ipehẽngue irundyha hérava American Horror Story: Freak Show ojejuhu táva Jupiter-pe, Florida retãvorépe, ha omombe'u ava hekopete'ỹ rembiasa, "ógapu'a rechaukaha" oĩva, amo ary 1950 jave, ha mba'épa umi tapicha ojapo omomba'apo hag̃ua ku ógapu'a. Ku pehẽngue poha, ary 2015 pegua, oñembohérava American Horror Story: Hotel ha ava tee ha'e Lady Gaga, kuña opurahéiva herakuã. Ipehẽngue poteĩha, American Horror Story: Roanoke, omombe'u ména ha hembireko rembiasa ova akue óga tuja okápe, heta póra ha mba'e vai oiko upépe. Ipehẽngue pokõiha, American Horror Story: Cult, omombe'u Tetã peteĩ reko Amérikagua rendota jeporavo upe jasypateĩ 2016-pe rembiasa ha ohechauka mba'éichapa peteĩ aty omongyhyje peteĩ táva michĩ.

 Mandu'apy 

Ñemohenda:Tekoha'ãngaty ta'angambyrygui Tetãvore Joapykuéra pegua
Ñemohenda:FX Hekoha'ãngandy